Primera+part

=**Primera part: escriptura de la narració**=

De la mateixa manera que en el cinema, abans de rodar la pel·lícula cal escriure, revisar i reescriure el guió fins que es dona per enllestit, nosaltres haurem d'escriure el relat, la història que volem contar, abans de transformar-lo en un relat digital.

Quins passos hem de seguir per escriure la narració?

 * 1) Pensar en la idea que volem desenvolupar. Fins que aquest punt no el tinguem clar, no podem passar al punt següent.
 * 2) Fer un esquema de la narració. Hem d'intentar que s'ajuste al màxim a l'estructura clàssica dels relats (plantejament, nus i desenllaç).
 * 3) Redactar-ne un primer esborrany i revisar-lo. És important parar atenció als signes de puntuació. Aquest relat després l'haurem de gravar, de manera que l'entonació, les pauses i el ritme serà fonamental. Una vegada revisada la redacció cal lliurar-la al professor, qui la revisarà i us la tornarà amb les correccions i/o suggeriments adients.
 * 4) A partir de les anotacions del professor caldrà corregir i reescriure el relat. De nou, és important llegir-lo en veu alta per comprovar si hem fet un bon ús dels signes de puntuació i el ritme és l'adequat. Quan considerem que el tenim definitivament enllestit caldrà tornar-lo a lliurar al professor, qui ens donarà el vistiplau o ens donarà noves orientacions per millorar-lo.
 * 5) Quan obtenim el vistiplau del professor, ja podem passar a la segona part del projecte.